NSFAS besoek dorp | Netwerk24
NSFAS besoek dorp
Die span van NSFAS en ander opleidingsentrums het gesorg dat leerders vinnig hul aansoeke indien.Foto:
Die Lwazi-program en die National Student Financial Aid Scheme (NSFAS) het dit Sondag 24 November vir meer as 700 leerders moontlik gemaak om aansoek te doen vir studiefinansiering vir 2020.
Leerders kon by die Hoërskool Breërivier hul aansoeke indien en kon met kenners gesels oor toekomstige beroepe van Northlink, Richfield en die kollege van Kaapstad.
"Dit was goed om te sien dat die kinders van die gemeenskap van hierdie geleentheid gebruik maak om hul toekoms te verseker. Ons is bly dat daar ook meer as 180 aansoeke vir verdere opleiding plaasgevind het," sê Ronel Pullin van die Lwazi-program.
"Dit is belangrik vir ons kinders in die gemeenskap om gebruik te maak van geleenthede soos hierdie om die beste moontlike keuse vir hul toekoms te maak." Die gemeenskap is welkom om Lwazi te bel vir enige hulp met aansoeke vir opleiding in 2020.. Bel Ronel Pullin by 081 233 0198 of Gerald Pullin by 078 5317 846.